Document ID: /roh_data/filtered/fineweb-2-filterrobots_roh.jsonl.gz/27776

Il test cumenza il mardi e dura fin ils 4 da favrer, uschia communitgeschan las Viafiers federalas. Ils chars pertutgads vegnian segnads cun flyers. Actualmain èn ils chars stgaudads sin 22 grads – 2 grads dapli che quai che l'organisaziun Energia Svizra cusseglia per abitaziuns. Per eruir sch’ils passagiers viagian eracun temperaturas in zic pli bassas confortablamain, interroghescha la SBB ils passagiers en ils vaguns pli chauds e quels pli fraids.
Grond potenzial da spargnar
Il potenzial da spargnar energia saja grond, scrivan las Viafiers federalas. Sche la temperatura vegniss adattada en tut ils trens regiunals da Turitg, fiss quai pussaivel da spargnar 3700 uras gigawatt. Quai correspundia al consum annual dad ina vischnanca da 2000 abitants.
RR novitads 14:00